皇子誕慶五言十二韻
作者：韓琦
朝代：宋

paragraphs: 聖統垂千祀，天仁覆萬方。
思賢詠場藿，興儉緝帷囊。
寬法均疏網，憂民甚納隍。
畫衣期不犯，行葦見無傷。
列廟靈潛佑，高穹意默彰。
故教生嗣晚，欲示卜年長。
帝夢前推吉，郊禖此報祥。
協辰初告望，紀節正迎商。
和氣城銅律，休符集畫堂。
清飚來美應，瑞旭薦榮光。
九縣歡聲沸，三都惠澤滂。
非才塵近掖，援筆頌無疆。